Source: https://www.luju.ro/csm-obsedat-de-antena-3-intr-o-luna-csm-a-admis-trei-cereri-de-aparare-a-reputatiei-unor-magistrati-criticati-la-antena3-ultima-este-cea-a-procurorului-xenofonte-purcarea-de-la-pt-calarasi-care-a-cerut-condamnarea-unei-batrane-la-18-ani-inchisoare-pentru
Timestamp: 2019-11-20 01:46:15+00:00
Document Index: 13527573

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'csm ']

CSM, OBSEDAT DE ANTENA 3 – Intr-o luna CSM a admis trei cereri de aparare a reputatiei unor magistrati criticati la Antena3. Ultima este cea a procurorului Xenofonte Purcarea de la PT Calarasi, care a cerut condamnarea unei batrane la 18 ani inchisoare pentru omor: "Inspectorii au apreciat abordarea jurnalistica tendentioasa... de natura a aduce grave prejudicii profesionale procurorului" CSM, OBSEDAT DE ANTENA 3 – Intr-o luna CSM a admis trei cereri de aparare a reputatiei unor magistrati criticati la Antena3. Ultima este cea a procurorului Xenofonte Purcarea de la PT Calarasi, care a cerut condamnarea unei batrane la 18 ani inchisoare p
CSM, OBSEDAT DE ANTENA 3 – Intr-o luna CSM a admis trei cereri de aparare a reputatiei unor magistrati criticati la Antena3. Ultima este cea a procurorului Xenofonte Purcarea de la PT Calarasi, care a cerut condamnarea unei batrane la 18 ani inchisoare pentru omor: "Inspectorii au apreciat abordarea jurnalistica tendentioasa... de natura a aduce grave prejudicii profesionale procurorului"
Scris de: E.D.-G.T.
15 iulie 2013 18:20
Probabil multa lume a remarcat reticenta unor membri CSM in a interactiona cu mass-media. Cand insa raporturile se inverseaza si Consiliul ar putea avea putere de decizie intr-un caz in care este implicat si un trust de presa, atunci lucrurile se schimba si parca CSM prinde curaj. Concret, pentru a treia oara in decurs de numai o luna, Consiliul Superior al Magistraturii condus de procuroarea Oana Schmidt-Haineala a admis o cerere de aparare a reputatiei ridicata de un magistrat in urma unor informatii dezvaluite la Antena 3 in cadrul emisiunii "Sinteza zilei". Este vorba despre procurorul Xenofonte Purcarea (foto), procuror sef sectie in cadrul Parchetului de pe langa Tribunalul Calarasi, care s-a plans la CSM ca in timpul emisiunii "Sinteza zilei" din data de 17.01.2013 au fost facute mai multe afirmatii cu privire la dosarele pe care le-a instrumentat, fiind acuzat ca a trimis in judecata in mod abuziv persoane nevinovate, care ulterior au fost condamnate pe nedrept. In urma verificarilor efectuate de Inspectia Judiciara, CSM a retinut ca informatiile aparute in presa cu privire la procurorului Xenofonte Purcarea sunt de natura a aduce atingere reputatiei profesionale a magistratului, motiv pentru care au decis admiterea cererii de aparare a reputatiei.
Procurorul Xenofonte Purcarea a cerut 18 ani de inchisoare pentru o femeie in varsta de 80 de ani, sustinand ca aceasta si-a ucis sotul, dandu-i sa bea soda caustica
Unul dintre cazurile pentru care procurorul Xenofonte Purcarea a formulat cererea de aparare a reputatiei profesionale este cel al Dumitrei Popa, o femeie in varsta de aproximativ 80 de ani, pentru care magistratul a dispus trimiterea in judecata pentru omor calificat, cerand 18 ani de inchisoare. Procurorul Purcarea specifica in rechizitoriu, in anul 2004, ca Dumitra Popa este vinovata de moartea sotului ei, Nicolae Popa, caruia i-a dat sa bea soda caustica, iar la cateva zile a decedat in urma unui stop cardio-respirator:"inculpata a savarsit o infractiune pentru care legea prevede o pedeapsa mai mare de patru ani de inchisoare, iar lasarea sa in libertate prezinta un pericol concret pentru ordinea publica".
Ulterior, Tribunalul Calarasi a condamnat-o pe batrana la 18 ani de inchisoare, Curtea de apel Bucuresti a decis reducerea pedespei cu 3 ani, pentru ca in final judecatorii Inaltei Curti de Casatie si Justitie sa injumatateasca pedeapsa. Potrivit unor informatii din presa locala, procesul de la Tribunalul Calarasi al Dumitrei Popa, cand a fost condamnata la 18 ani de inchisoare a durat 53 de minute, si s-a bazat pe declaratiile unei martore, care era ruda cu batrana si care avea interesul de a obtine actele de proprietate asupra bunurilor detinute de aceasta. In timpul sedintei de judecata, procurorul Xenofonte Purcarea a sustinut ca "desi inculpata a negat comiterea faptei, a avut o atitudine care releva faptul ca a comis fapta", fara a detalia insa atitudinea batranei.
In cele din urma, Dumitra Popa a fost incarcerata, iar cazul a intrat in umbra. In decembrie 2004, pe finalul mandatului de presedinte al lui Ion Iliescu, Dumitra Popa a formulat o cerere de gratiere, care insa i-a fost respinsa.
CSM: "Prezentarea cazului numitei PD in emisiunea „Sinteza zilei” de pe postul TV „Antena 3” nu corespunde realitatii si pune sub semnul intrebarii, nefondat, competenta profesionala a domnului procuror Xenofonte Purcarea"
La scurt timp dupa ce Antena 3 a dezvaluit detalii din acest caz, procurorul Purcarea a formulat la CSM cerere de aparare a reputatiei, care i-a si fost admisa. Potrivit unui comunicat de presa al CSM din data de 15 iulie 2013, in urma verificarilor, inspectorii judiciari au constatat ca prezentarea cauzei Dumitrei Popa la Antena 3 si afirmatiile din timpul emisiunii Sinteza zilei nu corespund realitatii si pun sub semnul intrebarii, nefondat, competenta profesionala a procurorului Xenofonte Purcarea. Mai mult, Inspectia Judiciara a constata ca moderatorul emisiunii Sinteza zilei, Mihai Gadea a incercat sa acrediteze ideea ca batrana a fost trimisa in judecata fara niciun fel de probe si incarcerata pe nedrept: "Inspectorii judiciari au constatat ca prezentarea cazului numitei PD in emisiunea „Sinteza zilei” de pe postul TV „Antena 3” si sustinerile autorului articolului publicat in ziarul local „Jurnalul de Calarasi” nu corespund realitatii si pun sub semnul intrebarii, nefondat, competenta profesionala a domnului procuror Xenofonte Purcarea.
In emisiunea „Sinteza zilei”, prezentarea cazului numitei PD a acreditat ideea ca cercetarea si trimiterea in judecata a acesteia de catre procurorul de caz, respectiv Xenofonte Purcarea, au fost facute in mod abuziv.
De asemenea, moderatorul emisiunii prin intrebarile adresate si modul in care a condus discutia a incercat sa acrediteze ideea ca numita PD a fost trimisa in judecata de catre procuror fara nici un fel de probe si a executat o pedeapsa privativa de libertate pe nedrept.
Deoarece nu au fost prezentate si probele care au determinat ca procurorul si judecatorii cauzei sa constate, fara echivoc, vinovatia inculpatei si sa dispuna condamnarea acesteia, inspectorii judiciari au apreciat abordarea jurnalistica tendentioasa, lipsita de obiectivitate si de natura a aduce grave prejudicii profesionale procurorului.
Referitor la sustinerile din articolul publicat in ziarul „Jurnalul de Calarasi”, inspectorii judiciari au retinut ca autorul articolului a prezentat, trunchiat, o parte a interviului din emisiunea „Sinteza zilei”, formuland acuzatii grave, nereale si de natura a aduce atingere reputatiei profesionale a procurorului.
Inspectorii judiciari au apreciat ca prin modalitatea tendentioasa de prezentare a unor fapte nereale, informatiile din materialele de presa sunt prejudiciabile fiind de natura sa afecteze imaginea si reputatia profesionala a procurorului si de a altera increderea cetatenilor in reputatia si autoritatea sa profesionala".
*Cititi aici decizia CSM de admitere a cererii de aparare a reputatiei profesionale a procurorului Xenofonte Purcarea
# Ha,ha 15 iulie 2013 19:40 +4
Daca numele ne este predestinat este simplu de ce arati si te comporti asa !! -))) Incearca in alt domeniu ....XENOFONTE PURCAREA
# hunter 15 iulie 2013 20:30 +2
trei instante au declarat-o vinovata , iar Gadea il vede pe procuror vinovat !!! ciudata atitudinea dl Gadea !!! altfel foarte corect ,cinstit de o inalta tinuta morala , obiectiv , un jurnalist care nu serveste interesele oculte a unora sau altora precum un mercenar platit . mare surpriza !!!!
# unul din lumea cea mare 15 iulie 2013 20:42 -7
cine nu are dusmani nu/i face pielea 2 bani!!!!!!! bai hunter tu esti napirca din ou,da pe gunoiul vostru din suflet de ce nu il cercetati?pe voi de ce dracu nu va cercetati,ca nu/i zi,ora ,minut lasat de la dzeu sa nu aflam de napircariile voastre,de parca sinteti infractori lasati in libertate dupa hg de gratiere. arde/v/ar focu si pe familiile voastre de napirci
# hunter 15 iulie 2013 21:37 -4
iar te-ai imbatat
# Antena3 16 iulie 2013 10:19 0
Postul tv Antena 3 obsedat de Basescu, DNA, ICCJ....
# BTS 16 iulie 2013 17:06 +2
Credeam ca am scapat de Ceausescu si regimul sau odios,dar se pare ca nu... Pai cu asa ceva se ocupa CSM-ul??? Pe incompetentii si infractorii in haine de judecatori si procurori nu-i vede??? Cred ca acest CSM ar trebui DESFIINTAT PT.CA S-A COMPROMIS TOTAL !!!
# hahaha hihi 16 iulie 2013 17:37 -1
fiecare cu obsedatii lor: csm de antena 3, seful avocatilor zis traditionali neinfiintati de avocatii legali aripa bota...greu cu obsedatii astia.
# Nae 15 octombrie 2019 13:52 0
Procurorul Purcarea este mâna pe mana cu interlopii din Călărași.Mai face cate una din asta că sa nu para că nu își dă de lucru.Interlopii sunt liberi. Știu ce zic.Aceia care comentează pe langa să se abțină,că din cauza "somnolența"voastra ajuta traficul de influență,nepotismul și corupția.